दस साल में खोज पाए स्टेशन की हेरिटेज इमारत के लिए पत्थर
अनिल पटैरिया ग्वालियर
रेलवे के अफसरों को स्टेशन की इमारत को हेरिटेज लुक में संवारने के लिए 10 साल बाद मैचिंग का पत्थर मिल पाया है। पत्थर की मैचिंग के बाद ग्वालियर की फर्म को काम करने की जिम्मेदारी सौंपी गई है। स्टेशन पर बनी प्लेटफॉर्म क्रमांक एक की इमारत पर पत्थर लगाने का काम जल्द ही शुरू किया जाएगा। फर्म इमारत पर मैचिंग का पत्थर राजस्थान के धौलपुर के अलावा छतरपुर और सतनवाड़ा से लाकर लगाएगी, जो सिंधिया स्टेट के समय बनी इमारत से मेल खाता हुआ होगा। शेष पेज 3 पर
500 मीटर एरिया में लगेगा
स्टेशन की हेरिटेज इमारत के दोनों तरफ 500 वर्ग मीटर एरिया में मैचिंग का पत्थर लगाने का तय हुआ है। यह पत्थर राजस्थान के धौलपुर के अलावा छतरपुर जिले और शिवपुरी के पास सतनवाड़ा की खदानों से मंगाया जाएगा। मैचिंग का पत्थर लगाने के अलावा स्टेशन पर डेवलपमेंट के और भी काम होने हैं। इनमें प्लेटफॉर्मों पर टीनशेड का एक्सटेंशन, डीजल वॉशिंग पिट का एरिया बढ़ाने आदि के काम किए जाएंगे। इस पूरे काम पर करीब दो करोड़ रुपए की राशि खर्च होगी।
जल्द शुरू होगा काम
रेलवे ने ग्वालियर स्टेशन के हेरिटेज लुक को बनाए रखने के लिए सीमेंट-कंक्रीट की दीवारों पर स्टोन लगाने का फैसला लिया है। इसके लिए ग्वालियर की एक कंपनी को ठेका दे दिया गया है। बहुत जल्द ही वहां पर काम शुरू कर दिया जाएगा। इमारत पर स्टोन लगने के बाद हेरिटेज लुक नजर आएगा। मनोज सिंह, जनसंपर्क अधिकारी रेल मंडल झांसी
hin_Deva mai_Deva hin_Deva hin_Deva hin_Deva hin_Deva hin_Deva